Ú r a d  š p e c i á l n e j  p r o k u r a t ú r y Generálnej prokuratúry Slovenskej republiky 
Štúrova 2, 812 85 Bratislava 	

Sp. zn. : VII/2 Gv 61/12/1000	Pezinok, 4.4.2014
EEČ : 2-1-138-2014

U Z N E S E N I E

Trestná vec:	obvinený XXXXX 
Zločin:	pokračovací zločin poškodzovania finančných záujmov Európskych spoločenstiev podľa § 261 odsek 1, odsek 4 písmeno a/ Trestného zákona vo viacčinnom súbehu s obzvlášť závažným zločinom podvodu podľa § 221 odsek 1, odsek 4 písmeno a/ Trestného zákona vo forme spolupáchateľstva podľa § 20 Trestného zákona

Rozhodol: 	prokurátor Úradu špeciálnej prokuratúry Generálnej prokuratúry Slovenskej republiky
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
XXXXX ako konateľ spoločnosti XXXXX s.r.o., so sídlom v KXXXXX, XXXXX, (ďalej len „XXXXX“) a XXXXX ako riaditeľ spoločnosti XXXXX po predchádzajúcej vzájomnej dohode so zástupcami firmy XXXXX, s.r.o., so sídlom MXXXXX, XXXXX, (ďalej ako XXXXX) uzatvorili dňa 15.10.2010 Zmluvu o dielo číslo ZoD XXXXX s XXXXX konateľom spoločnosti XXXXX, s.r.o., so sídlom v KXXXXX, XXXXX, (ďalej len „XXXXX“) za zmluvnú cenu diela vo výške 976.853,25 € vrátane DPH na časť stavby projektu „Revitalizácia centra obce ŠXXXXX“ v rámci operačného programu “Regionálny operačný program“, kód výzvy XXXXX, spolufinancovaného z finančných prostriedkov Európskeho fondu regionálneho rozvoja na základe Zmluvy číslo XXXXX zo dňa 22. 6. 2010 o poskytnutí nenávratného finančného príspevku v podiele 95% z oprávnených výdavkov, čo predstavuje peňažnú sumu 934 580,12 Eur, uzatvorenej medzi poskytovateľom Ministerstvom výstavby a regionálneho rozvoja SR a prijímateľom Obcou ŠXXXXX, ktorá si vo verejného obstarávaní vybrala ako dodávateľa na realizáciu uvedeného projektu spoločnosť XXXXX, s.r.o., a tá za tým istým účelom si vybrala za svojho subdodávateľa spoločnosť XXXXX, s.r.o., a následne za spoločnosť XXXXX uzatvorili zmluvy o diele na realizáciu prác a dodávok s dodávateľskými spoločnosťami, a to s firmami XXXXX-XXXXX, XXXXX, na realizáciu technologickej časti fontány, XXXXX, na elektroinštaláciu, XXXXX, XXXXX, na dodávku a pokládku samočistiacej toalety L200, XXXXX, na  dodávku a montáž prvkov mestského mobiliára,   XXXXX na dodávku zámkovej dlažby, cestných obrubníkov, parkových obrubníkov, palisád a minipalisád, XXXXX a XXXXXe,  na dodávku kameňa, XXXXX, s.r.o., XXXXX, XXXXX, na dodávku betónu a so spoločnosťou XXXXX na zhotovenie zemných prác, v rámci stavby uvedeného projektu „Revitalizácia centra obce ŠXXXXX“, spolufinancovaného z prostriedkov tzv. eurofondov, pričom s úmyslom spoločnostiam XXXXX (ďalej konečným dodávateľom) za vykonané práce a dodávky nezaplatiť, hoci spoločnosti XXXXX bola dňa 28.1.2011 na účet číslo XXXXX vedený v Tatrabanke, a. s. prevedená zo spoločnosti XXXXX z obdržaných prostriedkov od firmy XXXXX peňažná suma vo výške 300.000,- € na stavbu projektu „Revitalizácia centra obce ŠXXXXX“, túto dňa 28.1.2011 vybral v hotovosti z účtu XXXXX a nepoužil ich na úhradu faktúr konečných dodávateľov, ale boli odovzdané XXXXX, zomrelému dňa 18.4.2012, ako zástupcovi firmy XXXXX s.r.o., na základe Zmluvy o dielo medzi XXXXX a XXXXX zo dňa 19.10.2010, číslo ZoD XXXXX a na podklade ňou vystavených faktúr zo dňa 29.9.2010 k sume 28.976,02 €  a zo dňa 7.12.2010 k sume 609.478,73 €, za práce, ktoré však neboli zrealizované v súlade s predloženým súpisom  faktúrovaných vykonaných prác, a po tom, čo dňa 1.6.2011 boli spoločnosti XXXXX prevedené na účet číslo XXXXX vedený v Tatrabanke, a. s. zo spoločnosti XXXXX finančné prostriedky vo výške 67.520,18 € a 440.231,31 €, XXXXX, namiesto toho, aby boli uhradené splatné faktúry uvedeným konečným dodávateľom, dňa 2.6.2011 realizoval bezhotovostný prevod vo výške 309.478,43,- € na účet spoločnosti XXXXX, s.r.o., č. XXXXX, z ktorého toho istého dňa 2.6.2011 vykonala XXXXX, konateľka firmy XXXXX, s.r.o., hotovostný výber vo výške 307.500,- Eur, a vybrané finančné prostriedky odovzdala XXXXX, ktorý ich použil pre svoju vlastnú potrebu a spoločnosť XXXXX nevyplatila ani odmeny svojim pracovníkom, čím bola spôsobená škoda vo výške 259 334,65 Eur za nevyplatenie faktúr konečným dodávateľom a škoda pre Európske spoločenstvá vyplatením sumy 309 478,43 Eur spoločnosti XXXXX, s.r.o., ktoré boli použité na iný účel.

Pretože je trestné stíhanie neprípustné podľa § 9 odsek 1 písmeno d/ Trestného poriadku proti tomu, kto zomrel. 

Odôvodnenie:
Uznesením vyšetrovateľa PPZ, bývalého Úradu boja proti korupcii, Odbor boja proti korupcii Východ, zo dňa 13.3.2012, pod ČVS: PPZ-48/BPK-V-2012 podľa § 199 odsek 1, odsek 2 Trestného poriadku v bode č.1 bolo začaté trestné stíhanie vo veci pokračovacieho zločinu poškodzovania finančných záujmov Európskych spoločenstiev podľa § 261 odsek 1, odsek 4 písmeno a/ Trestného zákona v súbehu s obzvlášť závažným zločinom subvenčného podvodu podľa § 225 odsek 1, odsek 6 písmeno a/ Trestného zákona  a uznesením vyšetrovateľa Národnej kriminálnej agentúry PZ, Národnej protikorupčnej jednotky, Expozitúra Východ, zo dňa  24.1.2013, pod ČVS: PPZ-211/NKA-PK-VY-2012, podľa § 206 odsek 1 Trestného poriadku v spojení s uznesením z 5.2.2013 podľa § 174 odsek 1 Trestného poriadku o vykonaní opravy, bolo vznesené obvinenie XXXXX, XXXXX a XXXXX pre pokračovací zločin poškodzovania finančných záujmov Európskych spoločenstiev podľa § 261 odsek 1, odsek 4 písmeno a/ Trestného zákona vo viacčinnom súbehu s obzvlášť závažným zločinom podvodu podľa § 221 odsek 1, odsek 4 písmeno a/ Trestného zákona vo forme spolupáchateľstva podľa    § 20 Trestného zákona na skutkovom základe uvedenom vo výrokovej časti toho uznesenia. Predmetné uznesenie nadobudlo voči obv. XXXXX právoplatnosť rozhodnutím prokurátora Úradu špeciálnej prokuratúry Generálnej prokuratúry SR zo dňa 13.5.2013, č.k. VII/2 Gv 61/12, podľa § 193 odsek 1 písmeno c/ Trestného poriadku, o zamietnutí sťažnosti obvineného ako nedôvodnej. Prípisom generálneho prokurátora SR z 1.10.2013, č. k. XV/2 Pz 94/13 bolo obhajcovi obvineného XXXXX, ktorý podal Generálnej prokuratúre SR návrh z 10.7.2013 na zrušenie právoplatného rozhodnutia v prípravnom konaní podľa § 363 Trestného poriadku oznámené, že sa nezistili dôvody na zrušenie právoplatného vznesenia obvinenia.

 Vyšetrovateľ predložil dňa 28.3.2014 na vec sa vzťahujúci rozsiahly spisový materiál dozorujúcemu prokurátorovi, ktorý po jeho preskúmaní v rámci previerky zistil, že priebežne vykonávanými vyšetrovacími úkonmi sa preukázalo, že sa skutok stal tak, ako je uvedené  vo výrokovej časti tohto uznesenia, a že zistené skutočnosti napĺňajú skutkové podstaty vyšetrovaných trestných činov spáchaných spoločným konaním zástupcov s.r.o. XXXXX a XXXXX. Z dokladu o úmrtnom liste Matričného úradu v Trnave zo 4.2.2014 zadokumentovaného na č.l. 3843 príslušného vyšetrovacieho spisu vyplýva, že jeden z obvinených, XXXXX, dňa 23.1.2014 zomrel. 
Úradne potvrdená skutočnosť, že obvinený XXXXX zomrel, je znakom neprípustnosti ďalšieho realizovania trestného stíhania proti nemu a obligatórnym dôvodom na jeho zastavenie. 

Podľa § 9 odsek 1 písmeno d/ Trestného poriadku trestné stíhanie nemožno začať, a ak bolo už začaté, nemožno v ňom pokračovať a musí byť zastavené, proti tomu, kto zomrel alebo bol vyhlásený za mŕtveho.
	Podľa § 215 odsek 1 písmeno d/ Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku.
Vzhľadom k horeuvedeným skutočnostiam som rozhodol tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora úradu špeciálnej prokuratúry do troch dní od oznámenia 
tohto uznesenia. Sťažnosť má odkladný účinok (§ 185 odsek 2, odsek 6, § 215 odsek 6 Trestného poriadku.)

JUDr. Marek Sivák
prokurátor